Document ID: 31982R3402

Komisijas Regula (EEK) Nr. 3402/82
(1982. gada 17. decembris)
par preču klasifikāciju kopējā muitas tarifa apakšpozīcijā 38.19 X
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1969. gada 16. janvāra Regulu (EEK) Nr. 97/69 par pasākumiem, kas jāveic, lai vienādi piemērotu kopējā muitas tarifa nomenklatūru [1], kurā jaunākie grozījumi izdarīti ar Grieķijas pievienošanās aktu, un jo īpaši tās 3. pantu,
tā kā, lai vienādi piemērotu kopējā muitas tarifa nomenklatūru, ir jāparedz noteikumi attiecībā uz tarifu klasifikāciju košļājamās gumijas pamatam cilindrisku gabalu veidā, kas sastāv no 34 % butilkaučuka, 15 % polietilēna, 13 % polivinilacetāta, 28 % augu sveķu un 10 % kalcija karbonāta;
tā kā Padomes Regulai (EEK) Nr. 950/68 [2], kurā jaunākie grozījumi izdarīti ar Padomes Regulu (EEK) Nr. 3000/82 [3], pievienotā kopējā muitas tarifa pozīcijā 38.19 inter alia ir ietverti ķīmiskās rūpniecības un tās saskarnozaru ražojumi, kas citur nav minēti;
tā kā minētajam produktam ir ķīmiskās rūpniecības vai tās saskarnozaru ražojumu īpašības;
tā kā, nepastāvot konkrētākai pozīcijai, tas ir jāklasificē pozīcijā 38.19; tā kā minētajā pozīcijā piemērota ir apakšpozīcija 38.19 X;
tā kā šajā regulā paredzētie pasākumi saskan ar Kopējā muitas tarifa nomenklatūras komitejas atzinumu,
IR PIEŅĒMUSI ŠO REGULU.
1. pants
Košļājamās gumijas pamatu cilindrisku gabalu veidā, kas sastāv no 34 % butilkaučuka, 15 % polietilēna, 13 % polivinilacetāta, 28 % augu sveķu un 10 % kalcija karbonāta, klasificē kopīgo muitas tarifu apakšpozīcijā:
38.19 Ķīmijas vai saskarnozaru rūpniecības ķīmiskie produkti un preparāti (ieskaitot dabisko produktu maisījumus), kas citur nav minēti; ķīmijas un saskarnozaru rūpniecības atlikumu produkti, kas citur nav minēti:
X. Pārējie.
2. pants
Šī regula stājas spēkā 21. dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1982. gada 17. decembrī

Labels: 3
1